
Kaišiadorys
Sueigos pirmininkė – Gudzenkos seniūnaitė
Sueigos sekretorė – vyr. specialistė
Dalyvauja: seniūnė, vyr. specialistė, seniūnaičiai: Vilkiškių seniūnaitė, Kasčiukiškių seniūnaitė, Gudzenkos seniūnaitė, Gudienos seniūnaitis, Pavasario seniūnaitė, Kaišiadorių apylinkės seniūnijos kaimų bendruomenės pirmininkas, Sodų seniūnaitė, Kasčiukiškių bendruomenės pirmininkė, Vilkiškių bendruomenės pirmininkas.
Nedalyvauja: -
DARBOTVARKĖ:
1. Dėl Kelių priežiūros ir plėtros programos lėšų paraiškos 2027–2029 m. vietinės reikšmės keliams ir gatvėms tiesti, taisyti bei prižiūrėti patikslinimo.
1. Dėl Kelių priežiūros ir plėtros programos lėšų paraiškos 2027–2029 m. vietinės reikšmės keliams ir gatvėms tiesti, taisyti bei prižiūrėti patikslinimo
SVARSTYTA. Seniūnė priminė, kad 2026 m. rugsėjo 21 d. vykusioje išplėstinėje seniūnaičių sueigoje buvo pritarta Kelių priežiūros ir plėtros programos lėšų paraiškoje 2027–2029 m. vietinės reikšmės keliams ir gatvėms tiesti, taisyti bei prižiūrėti numatytų objektų eiliškumui:
2027 m.:
1. Išvažiavimo iš m/d „Rugelis“ į kelią Nr. 1809 praplatinimas – gatvės praplatinimas, įrengiant automobilių stovėjimo aikštelę.
2. Automobilių stovėjimo aikštelė Instituto g., Gudienos k. – projektavimo darbai.
2028 m.:
1. Automobilių stovėjimo aikštelė Instituto g. 2A, Gudienos k. – statyba.
2029 m.:
1. Topolių g., Pyplių k. – paprastasis asfaltbetonio remontas (smulkinant, asfaltuojant).
Seniūnė informavo, kad į viešojo ir privataus sektorių partnerystės (toliau – PPP) būdu remontuotinų kelių sąrašą nebuvo įtrauktas kelias kd8 (Topolių g.) Pypliai–Kalniškės, nors anksčiau buvo planuota jį įtraukti. Seniūnė pažymėjo, kad dėl šio kelio būklės sulaukiama daug gyventojų skundų, keliu vykstama į įmones, juo važiuoja mokykliniai autobusai, o gyventojams buvo kalbama, kad šis kelias  bus įtrauktas į PPP sąrašą. Atsižvelgdama į tai, seniūnė pasiūlė kelią kd8 (Topolių g.) Pypliai–Kalniškės įtraukti į seniūnijos Kelių priežiūros ir plėtros programos lėšų paraišką. Seniūnaičiai pasiūlymui pritarė.
Susirinkimo metu seniūnė kartu su seniūnaičiais įvertino kelią pagal nustatytus vertinimo kriterijus. Kelias surinko 67 balus, todėl pasiūlyta jį paraiškoje įtraukti antru numeriu, o kitus objektus, surinkusius mažiau balų, atitinkamai perkelti į vėlesnius metus.
Tokiu atveju automobilių stovėjimo aikštelės Instituto g. 2A, Gudienos k., įrengimas iš 2028 m. būtų perkeltas į 2029 m., o Topolių g., Pyplių k., remontas, numatytas 2029 m., būtų perkeltas į 2030 m.
Seniūnė apibendrino patikslintą paraišką. Sueigos pirmininkė pasiūlė pritarti siūlomam eiliškumui, pažymėdama, kad, jos nuomone, kelio kd8 (Topolių g.) Pypliai–Kalniškės reikšmė yra didesnė, todėl jo prioritetas turėtų būti aukštesnis nei daugiabučio namo automobilių stovėjimo aikštelės įrengimo, o ir pagal vertinimo balus kelias surenka daugiau balų.
NUTARTA. Patvirtinti Kelių priežiūros ir plėtros programos lėšų paraišką 2027–2029 m. vietinės reikšmės keliams ir gatvėms tiesti, taisyti bei prižiūrėti ir į ją įtraukti šiuos objektus tokia eiliškumo tvarka:
2027 m.:
1. Išvažiavimo iš m/d „Rugelis“ į kelią Nr. 1809 praplatinimas – gatvės praplatinimas, įrengiant automobilių stovėjimo aikštelę.
2028 m.:
1. (Topolių g.) Pypliai–Kalniškės – projektavimo darbai.
2029 m.:
1. Automobilių stovėjimo aikštelė Instituto g. 2A, Gudienos k. – projektavimo ir statybos darbai.
BALSUOTA: už – vienbalsiai, prieš – 0, susilaikė – 0.
Pirmininkas                                                                                [vardas ir pavardė nuasmeninti]
Sekretorė                                                                                     [vardas ir pavardė nuasmeninti]
